4. การประกอบธุรกิจของแต่ละสายผลิตภัณฑ์

ลักษณะผลิตภัณฑ์หรือบริการของบริษัท

บริษัท วิค แอนด์ ฮุคลันด์ จำกัด (มหาชน) ดำเนินธุรกิจในการผลิตและจำหน่ายท่อ และข้อต่อท่อ
สำหรับการใช้งานประเภทต่างๆ ที่ผลิตจากวัตถุดิบ High Density Polyethylene (HDPE)
อาทิเช่น ท่อวีโฮไปป์ (WehoPipe) เป็นท่อส่งน้ำรับแรงดัน มีขนาดเส้นผ่านศูนย์กลางภายนอก
16-1,600 มิลลิเมตร ท่อวีโฮอาควา (WehoAqua) เป็นท่อพีอีสีน้ำเงิน ขนาดเล็ก 20-50
มิลลิเมตร สำหรับใช้งานเป็นระบบส่งน้ำในอาคาร บ้านเรือนและในอุตสาหกรรมทั่วไป
ท่อระบายน้ำสองผนัง (Double wall pipe) ขนาด 100-400 มิลลิเมตร
ใช้สำหรับงานระบายน้ำ, ร้อยสายไฟ, สายเคเบิ้ล และสายโทรศัพท์
สามารถสวมต่อได้ง่ายด้วยระบบข้อต่อแหวนยาง ท่อวีโฮไลท์ (Weholite)
ซึ่งเป็นท่อที่คิดค้นและผลิตขึ้นโดยบริษัท เคดับเบิ้ลยูเอชไปป์ จำกัด (KWH Pipe Ltd.)
ซึ่งเป็นผู้ถือหุ้นรายใหญ่ของบริษัทฯ ซึ่งมีขนาดตั้งแต่ 350-3,000 มิลลิเมตร อีกทั้งมีผลิตภัณฑ์ล่าสุด
ถังเก็บน้ำ (WehoTank) ที่มีคุณสมบัติสามารถติดตั้งใต้พื้นดินได้ ซึ่งเหมาะสมกับพื้นดินที่มีลักษณะ
อ่อนนุ่มและ มีการเปลี่ยนระดับได้โดยเฉพาะลักษณะพื้นดินในประเทศไทย

  ในกรณีที่มีการติดตั้งท่อ บริษัทฯ จะใช้บริษัทในกลุ่ม คือ บริษัท ดับเบิลยูเอช ไป๊ป (ประเทศไทย)
  จำกัด

ซึ่งบริษัทฯ เป็นผู้ถือหุ้นร้อยละ 48.99 สำหรับเป็นผู้ดำเนินการออกแบบวางระบบและติดตั้งท่อ

-   ท่อ WehoPipe เป็นผลิตภัณฑ์หลักของบริษัทฯ มีคุณสมบัติที่ดี
    โดยทั่วไปสามารถแบ่งประเภทตามลักษณะการใช้งานและขนาดของท่อดังต่อไปนี้

-   ท่อขนาดเส้นผ่านศูนย์กลางภายนอก 16-110 มิลลิเมตร ใช้สำหรับท่อส่งน้ำ ท่อน้ำดื่ม
    ท่อระบายน้ำ สำหรับโครงการขนาดเล็ก

-   ท่อขนาดเส้นผ่านศูนย์กลางภายนอก 110-135 มิลลิเมตร ใช้สำหรับเป็นท่อหลักในการส่งน้ำ
    ระบายน้ำในหมู่บ้าน หรือนิคมอุตสาหกรรม รวมทั้งยังเป็นท่อร้อยสายไฟและสายโทรศัพท์

-   ท่อขนาดเส้นผ่านศูนย์กลางภายนอก 315-1,600 มิลลิเมตร ใช้สำหรับเป็นท่อหลักในการส่งน้ำ
    ระบายน้ำ

-   ท่อ Weholite มีลักษณะเป็นท่อที่มีผนังเบา ชั้นตรงกลางกลวง
    โครงสร้างภายในท่อเป็นเกลียว จึงเหมาะสำหรับงานท่อระบายน้ำ ท่อน้ำเสีย
    มีขนาดเส้นผ่านศูนย์กลางภายนอก 350-3,000 มิลลิเมตร

-   ท่อระบายน้ำสองผนัง (Double Wall Pipe) ขนาด 100-400 มิลลิเมตร เป็นท่อผนั 2 ชั้น
    เหมาะสำหรับงานท่อระบายน้ำในหมู่บ้าน และสนามกอล์ฟ งานท่อร้อยสายไฟ สายเคเบิ้ล
    สายโทรศัพท์ ติดตั้งง่ายด้วยระบบข้อต่อแหวนยาง
    และมีน้ำหนักเบากว่าท่อระบายน้ำที่ผลิตโดยวัสดุอื่นๆ

-   ท่อ WehoDuo ขนาด 100-400 มิลลิเมตร เป็นท่อผนัง 2 ชั้น
    เหมาะสำหรับงานท่อระบายน้ำในหมู่บ้าน และสนามกอล์ฟ งานท่อร้อยสายไฟ สายเคเบิ้ล
    สายโทรศัพท์ ติดตั้งง่ายด้วยระบบข้อต่อแหวนยาง

-   ท่อ WehoAqua ขนาด 20-50 มิลลิเมตร เป็นท่อพีอี สีน้ำเงิน เหมาะสำหรับใช้งานในอาคาร
    บ้านเรือนทั่วไป มีข้อต่อขนาดเล็ก ทนแรงดันได้สูง และมีอายุการใช้งานนานกว่า 50 ปี

-   ถังเก็บน้ำ (WehoTank) ขนาดความจุ 10-100 ลูกบาศก์เมตร
    เป็นถังเก็บน้ำที่ประกอบขึ้นจากผลิตภัณต์ Weholite เหมาะสำหรับงานกักเก็บน้ำ
    งานบำบัดน้ำเสีย ถังเก็บสารเคมี และ ถังกรองแก๊ส

ตลาดกลุ่มเป้าหมาย

-   การทำ Pipe Relining สำหรับการวางท่อทดแทนท่อเดิมที่ชำรุดเสียหายโดยไม่ต้องขุด

1.  ท่อเจาะรู Perforate Pipe กลุ่มหน่วยงานข้าราชการ โดยลักษณะผลิตภัณฑ์ อาทิ ท่อส่งน้ำ
    ท่อร้อยสายไฟ ท่อระบายน้ำเป็นต้น กลุ่มลูกค้าดังนี้

  การประปาส่วนภูมิภาค การไฟฟ้าส่วนภูมิภาค

  กรมชลประทาน การไฟฟ้านครหลวง

  กรมพัฒนาที่ดิน องค์การโทรศัพท์แห่งประเทศไทย

  กรมทรัพยากรน้ำ(รพช) การสื่อสารแห่งประเทศไทย

  การประปานครหลวง องค์การบริหารส่วนท้องถิ่น

2.  กลุ่มลูกค้าเอกชน โดยลักษณะผลิตภัณฑ์ ได้แก่ ท่อน้ำประปา ท่อสารเคมี เป็นต้น
    กลุ่มลูกค้าได้แก่

-   โรงงาน นิคมอุตสาหกรรม

-   บ้านจัดสรร ที่พักอาศัย

-   สนามบิน สนามกีฬา

-   ร้านค้าตัวแทนจำหน่ายทั่วประเทศ

3.  กลุ่มลูกค้ากิจการเฉพาะ

-   โครงการชลประทานระบบท่อ

-   การทำ Horizontal Directional Drilling ซึ่งท่อ HDPE
    เหมาะสมมากกับการใช้วิธีการติดตั้งนี้

-   การทำ Pipe relining สำหรับการวางท่อทดแทนท่อเดิมที่ชำรุดเสียหายโดยไม่ต้องขุด

-   ท่อเจาะรู Perforated Pipe สำหรับงานระบายน้ำใต้ดิน

-   ระบบสำรองน้ำสำหรับกลุ่มเอกชน

4.  ตลาดต่างประเทศ ประเทศเป้าหมายหลักได้แก่ ญี่ปุ่น เวียดนาม สาธารณรัฐประชาชนลาว
    อินเดีย อินโดนีเซีย และนิวซีแลนด์ โดยจะมุ่งไปยังบริษัทรับเหมาก่อสร้างใหญ่ในประเทศต่างๆ
    แหล่งเงินทุนจากต่างประเทศ ผู้ใช้ทั้งในหน่วยงานของรัฐบาลและเอกชน
    ที่เกี่ยวกับการจัดสรรน้ำประปา ระบบบำบัดน้ำเสีย รวมไปถึงอุตสาหกรรมอื่นๆ อาทิ เหมืองแร่
    เป็นต้น

5.  ตลาดค้าส่ง, ผู้แทนจำหน่ายทั่วประเทศ

-   ท่อน้ำภายในอาคารบ้านเรือน

-   ท่อระบายน้ำในโครงการหมู่บ้าน

-   ถังเก็บรวบรวมน้ำ และ ถังกรองแก๊ส

สภาพการแข่งขันและคู่แข่ง

ในปี 2555 ภาพรวมของโครงการก่อสร้างระดับโครงสร้างพื้นฐานมีการชะลอตัว และ
บางโครงการใหญ่ๆได้มีการปรับระยะการประมูลการก่อสร้างออกไป
สืบเนื่องมาจากการปรับเปลี่ยนงบประมาณของทางภาครัฐ ด้านการแข่งขันในตลาดภาครัฐ
มีการแข่งขันค่อนข้างสูงในด้านราคาขายจาก ผู้ผลิตรายย่อย และ ขนาด กลาง
กลยุทธการนำเสนอขายผลิตภัณฑ์ในราคาที่ต่ำกว่าราคาตลาดเพื่อเพิ่มส่วนแบ่งในการตลาด
ยังคงมีให้เห็นอย่างต่อเนื่อง
โดยบางครั้งผลิตภัณฑ์ที่ผ่านการลดต้นทุนที่มากจนเกินไปมักจะส่งผลกระทบในทางลบกับการใช้งานของภาครัฐซึ่งก่อให้เกิดปัญหาท่อเสียหายจากการใช้งานปกติ
ทำให้เจ้าของโครงการและผู้รับเหมาเกิดปัญหา
และต้องมีค่าใช้จ่ายเพิ่มเติมในการซ่อมบำรุงท่อที่เสียหายดังกล่าว ทาง บริษัท วิค แอนด์ ฮุคลันด์
จำกัด (มหาชน) เล็งเห็นถึงปัญหาดังกล่าว
จึงได้ทำการยืนยันนโยบายความเป็นเลิศด้านคุณภาพเป็นสำคัญ เพื่อมอบความมั่นใจ และ
ความปลอดภัยในการใช้งานให้กับลูกค้าเป็นสำคัญ และ
อีกทั้งเป็นการเพิ่มคุณภาพชีวิตของประชาชนในประเทศไทยอีกด้วย

อย่างไรก็ตามในปี 2555 ในภาคเอกชน และ กลุ่มอุตสาหกรรม
มีความต้องการที่เพิ่มมากขึ้นที่จะติดตั้งใหม่ และ เปลี่ยนชนิดระบบท่อน้ำ และ อุปกรณ์ จากระบบ
และ วัสดุเดิม มาใช้วัสดุระบบท่อน้ำ HDPE ที่มีความแข็งแรง และยืดหยุ่น มากยิ่งขึ้น
เพื่อรองรับความต้องการดังกล่าว ทางบริษัทฯ ยังได้มีการพัฒนาผลิตภัณฑ์ระบบท่อน้ำ และ
ระบบเก็บน้ำ Wehotank ซึ่งเป็นถังสำหรับงานเก็บน้ำดี น้ำเสียสารเคมี และ ถังกรองแก๊ส
อย่างต่อเนื่อง โดยบริษัทฯ ได้เลือกทำการตลาด และ ขายผ่าน กลุ่มลูกค้าเดิม และ
กลุ่มลูกค้าใหม่ซึ่งมีศักยภาพสูง เพื่อสอดคล้องกับความต้องการของตลาด และ
มั่นใจว่าจะมียอดขายเพิ่มขึ้นมากกว่าปีที่ผ่านมา

ลักษณะการแข่งขันของผลิตภัณฑ์จะสอดคล้องกับลักษณะของการนำไปใช้งาน

1.  ท่อน้ำที่ใช้ภายในอาคารบ้านเรือน ได้แก่ ท่อขนาดเส้นผ่านศูนย์กลางภายนอกประมาณ 16-50
    มิลลิเมตร ท่อที่ใช้งานเป็นท่อภายในอาคารและบ้านเรือน ดังนี้ ท่อเหล็กอาบสังกะสี, ท่อ
    GRP, ท่อ PVC, ท่อ PB และท่อ WehoAqua

2.  ท่อส่งน้ำและท่อระบายน้ำขนาดเล็ก คือ ท่อส่งน้ำ และท่อระบายน้ำภายในหมู่บ้าน
    และโครงการขนาดเล็ก เช่น โรงงานอุตสาหกรรม
    ใช้ท่อที่มีเส้นผ่านศูนย์กลางภายนอกประมาณ 16-110 มิลลิเมตร ผลิตภัณฑ์ที่นำมาใช้ ดังนี้ ท่อ
    PVC ท่อ PB และท่อ WehoAqua

3.  ท่อส่งน้ำและท่อระบายน้ำขนาดกลาง คือ ท่อส่งน้ำแจกจ่ายน้ำจากท่อหลักไปตามหมู่บ้าน
    (Distribution Pipe line) ท่อระบายน้ำจากหมู่บ้าน
    ท่อส่งน้ำและระบายน้ำภายในนิคมอุตสาหกรรม ใช้ท่อที่มีเส้นผ่านศูนย์กลางภายนอก 110-315
    มิลลิเมตร ผลิตภัณฑ์ที่นำมาใช้มีดังนี้ ท่อ PVC, ท่อ Weholite, ท่อ Double wall และท่อ
    WehoPipe

4.  ท่อหลักส่งน้ำขนาดใหญ่ (Main Pipeline) คือ ท่อขนาดใหญ่ใช้สำหรับส่งน้ำจากแหล่งน้ำ
    มีขนาดเส้นผ่านศูนย์กลางภายนอกประมาณ 315-1,600 มิลลิเมตร ผลิตภัณฑ์ที่นำมาใช้ดังนี้
    ท่อเหล็กเหนียว (Mild Steel Pipe) ท่อ GRP และ ท่อ WehoPipe

5.  ท่อระบายน้ำ และท่อน้ำเสียขนาดใหญ่ คือ
    ท่อที่ใช้สำหรับระบายน้ำปกติและท่อระบายน้ำเสียจากโรงงานอุตสาหกรรม แหล่งชุมชน
    มีขนาดเส้นผ่านศูนย์กลางภายนอกท่อประมาณ 315-1,600 มิลลิเมตร ผลิตภัณฑ์ที่นำมาใช้ดังนี้
    ท่อเหล็กเหนียว (Steel Pipe) ท่อคอนกรีตเสริมเหล็ก ท่อ Glass Reinforce Fiber
    Pipe (GRP) ท่อ WehoPipe และท่อ Weholite

6.  ท่อร้อยสายไฟและสายโทรศัพท์ คือ ท่อที่ใช้สำหรับร้อยสายไฟและสายโทรศัพท์
    ใช้ท่อที่มีขนาดเส้นผ่านศูนย์กลางภายนอกประมาณ 32-160 มิลลิเมตร ผลิตภัณฑ์ที่นำมาใช้ดังนี้
    ท่อ PVC, ท่อ FRP, ท่อ Double wall และท่อ WehoTel

7.  ถังเก็บน้ำขนาดใหญ่ตั้งแต่ 10 – 1,000 cu.m สำหรับงานโรงงานอุตสาหกรรม และ
    ที่อยู่อาศัย ผลิตภัณฑ์ที่นำมาใช้คือ ถังเก็บน้ำไฟเบอร์กลาส ถังเหล็ก และ ถังเก็บน้ำ HDPE
    WehoTank

ลักษณะผลิตภัณฑ์และบริการของบริษัทย่อย

บริษัท ดับเบิลยู เอช ไป๊ป (ประเทศไทย) จำกัด

มีการให้บริการ ดังนี้

1) การให้บริการติดตั้งและเชื่อมต่อท่อ PE และข้อต่อ PE ที่ผลิตโดยบริษัท วิค แอนด์ ฮุคลันด์
จำกัด (มหาชน)

2) การรับเหมาวางท่อ PE แบบครบวงจร (Turn-key) สำหรับโครงการของภาคเอกชน คือ
การให้บริการตั้งแต่การติดตั้งท่อ การเชื่อมต่อท่อและข้อต่อ การติดตั้งอุปกรณ์ การขุดและฝังท่อ
และการก่อสร้างประกอบ รวมถึงออกแบบระบบ (ถ้ามี)

3) การให้บริการติดตั้งอุปกรณ์ชนิดอื่น ในกรณีที่อุปกรณ์ดังกล่าวเป็นส่วนประกอบของงานการติดตั้ง
ท่อ PE เช่นการติดตั้งอุปกรณ์ไล่อากาศ (Air Release Valve) หรือ ประตูน้ำ (Gate Valve)

4) การจำหน่ายท่อ PE และข้อต่อสำหรับใช้ในงานติดตั้งท่อของลูกค้า โดยท่อ PE
และข้อต่อที่นำมาจำหน่ายบริษัทฯซื้อจากบริษัท วิค แอนด์ ฮุคลันด์ จำกัด (มหาชน)
สำหรับลูกค้าที่ประสงค์ให้บริษัทฯจัดหาท่อเพื่อการติดตั้งท่อให้ โครงการให้ด้วย

5) ให้คำปรึกษาด้านงานติดตั้งและก่อสร้างระบบท่อ PE

บริษัท ดับเบิ้ลยู เอช โฮลดิ้ง จำกัด

ลักษณะการบริการ ดังนี้คือ

เป็นธุรกิจโฮลดิ้งที่จะลงทุนโดยการเข้าเป็นผู้ถือหุ้นในกิจการอื่น โดยได้ลงทุนในบริษัท ดับเบิลยู เอช
ไป๊ป (ประเทศไทย) จำกัด ร้อยละ 51 และปัจจุบันไม่มีการลงทุนในบริษัทอื่นใดนอกเหนือจากนี้

การได้รับการส่งเสริมการลงทุน

บริษัทฯได้รับสิทธิพิเศษทางด้านภาษีอากรตามพระราชบัญญัติส่งเสริมการลงทุน พ.ศ. 2520
โดยการอนุมัติของคณะกรรมการส่งเสริมการลงทุนภายใต้เงื่อนไขต่างๆที่กำหนดไว้
บริษัทฯได้รับสิทธิประโยชน์ทางด้านภาษีอากรที่มีสาระสำคัญดังต่อไปนี้

+---------------------------------+-----------------+-----------------+
| รายละเอียด                       | บัตรส่งเสริมเลขที่   |                 |
+=================================+=================+=================+
|                                 | 7               | 1910(2)/2547    |
|                                 | 005(2)/ยย./2546 |                 |
+---------------------------------+-----------------+-----------------+
| 1.  เพื่อส่งเสริมการลงทุนในกิจการ     | ผล              | ผล              |
|                                 | ิตผลิตภัณฑ์พลาสติกหร | ิตผลิตภัณฑ์พลาสติกหร |
|                                 | ือเคลือบด้วยพลาสติก | ือเคลือบด้วยพลาสติก |
|                                 | ประ             | ประเภท PE Pipe  |
|                                 | เภทท่อและข้อต่อจาก | และ Fittings    |
|                                 | PE, PP และ PB   |                 |
+---------------------------------+-----------------+-----------------+
| 2.  สิทธิประโยชน์สำคัญที่ได้รับ         |                 |                 |
+---------------------------------+-----------------+-----------------+
|   2.1                           | 8 ปี             | 8 ปี             |
|   ได้รับยกเว้นภาษีเงินได             | นับแ             | นับแ             |
| ้นิติบุคคลสำหรับกำไรสุทธิที่ได้จากการประก | ต่วันที่เริ่มมีรายได้จา | ต่วันที่เริ่มมีรายได้จา |
| อบกิจการที่ได้รับการส่งเสริมไม่เกินร้อยละ | กการประกอบกิจการ | กการประกอบกิจการ |
|   100                           | (สำหรับภา        | (สำหรับภา        |
|                                 | ษีเงินได้นิติบุคคลส่วน | ษีเงินได้นิติบุคคลส่วน |
| ของเงินลงทุนไม่รวมค่าที่ดินและทุนหมุนเวีย | ที่ได้รับยกเว้นไม่เกิน | ที่ได้รับยกเว้นไม่เกิน |
| นและได้รับยกเว้นไม่ต้องนำเงินปันผลจากก | 191,092,277     | 36,923,700 บาท) |
| ิจการที่ได้รับการส่งเสริมซึ่งได้รับยกเว้นภา | บาท)            |                 |
| ษีเงินได้นิติบุคคลไปรวมคำนวณเพื่อเสียภาษี |                 |                 |
+---------------------------------+-----------------+-----------------+
|   2.2                           | ได้รับ            | ได้รับ            |
|   ได้รับลดหย่อนภาษีเงินได้นิติบุคคลสำหร  |                 |                 |
| ับกำไรสุทธิที่ได้รับจากการลงทุนในอัตราร้อ |                 |                 |
| ยละห้าสิบของอัตราปกติเป็นระยะเวลาห้าปี |                 |                 |
|   นับจากวันที่พ้นกำหนดระยะเวลาการได้ร |                 |                 |
| ับยกเว้นภาษีเงินได้นิติบุคคลดังกล่าวข้างต้น |                 |                 |
+---------------------------------+-----------------+-----------------+
|   2.3 ได้รับอนุญาตให้หักค่าขนส่ง       | ได้รับ            | ได้รับ            |
|   ค่าไฟฟ้า                        |                 |                 |
|   และค่าประปาสองเท               |                 |                 |
| ่าของค่าใช้จ่ายดังกล่าวเป็นระยะเวลาสิบปี |                 |                 |
|                                 |                 |                 |
|  นับแต่เริ่มมีรายได้จากการประกอบกิจการ |                 |                 |
+---------------------------------+-----------------+-----------------+
| 2.4                             | ได้รับ            | ได้รับ            |
| ได้รับอนุญาตให้หักเ                  |                 |                 |
| งินลงทุนในการติดตั้งหรือก่อสร้างสิ่งอำนวย |                 |                 |
| ความสะดวกร้อยละยี่สิบห้าของเงินลงทุนนอ |                 |                 |
| กเหนือไปจากการหักค่าเสื่อมราคาตามปกติ |                 |                 |
+---------------------------------+-----------------+-----------------+
| 3.  วันที่เริ่มใช้สิทธิตามบัตรส่งเสริม     | 12 พ.ย. 2547    | ยังไม่เริ่มใช้สิทธิ    |
+---------------------------------+-----------------+-----------------+

การจัดหาผลิตภัณฑ์หรือบริการ 

บริษัทฯมีโรงงานจำนวน 1 แห่ง ตั้งอยู่เลขที่ 7/214 หมู่ 6 นิคมอุตสาหกรรมอมตะซิตี้ (ระยอง)
ตำบลมาบยางพร อำเภอปลวกแดง จังหวัดระยอง 21140 โดยมีกำลังการผลิตรวม 30,000
ตันต่อปี มีนโยบายการผลิตที่สำคัญคือ ใช้การคาดการณ์ยอดขายในปีถัดไปของฝ่ายการตลาด
การคาดการณ์ยอดขายจะจัดทำเป็นระยะเวลา 12 เดือน
เพื่อดูแนวโน้มการเจริญเติบโตของตลาดและนำมาเป็นข้อมูลการวางแผนการลงทุนต่อไป

การจัดหาวัตถุดิบที่ใช้ในการผลิต

วัตถุดิบที่ใช้ในการผลิตส่วนใหญ่คือ เม็ดพลาสติกชนิด ความหนาแน่นสูง (High Density
Polyethylene-HDPE) ซึ่งมีแหล่งผลิตทั้งภายในประเทศและต่างประเทศ เม็ดพลาสติก HDPE
เป็นผลิตผลจากน้ำมันดิบในอุตสาหกรรมปิโตรเคมีซึ่งส่วนใหญ่นำเข้าจากต่างประเทศ
ซึ่งแหล่งผลิตภายในประเทศอยู่ที่จังหวัดระยอง มีโรงงานผลิตทั้งหมด 3 แห่งคือ บริษัท ไออาร์พีซี
จำกัด (มหาชน) (IRPC) , บริษัทเอสซีจี พลาสติกส์ จำกัด (SCG) , บริษัท พีทีที โพลิเมอร์
มาร์เก็ตติ้ง จำกัด (มหาชน) โดยในปี 2555 บริษัทฯ
มีอัตราส่วนการใช้วัตถุดิบภายในประเทศประมาณร้อยละ 98.5

สำหรับแหล่งผลิตในต่างประเทศมีอยู่หลายแห่งด้วยกัน อาทิเช่น เยอรมัน , เบลเยี่ยม, โปรตุเกส,
ฟินแลนด์, กลุ่มประเทศในตะวันออกกลาง และเกาหลี เป็นต้น
โดยมีสัดส่วนการนำเข้าประมาณร้อยละ 1.5

ผลกระทบที่ทำให้เกิดการเปลี่ยนแปลงเรื่องราคาหรือปัญหาการขาดแคลนวัตถุดิบ ได้แก่
ราคาน้ำมันในตลาดโลกปรับตัวสูงขึ้นซึ่งมีผลมาจากปริมาณการใช้ที่เพิ่มขึ้น
และราคาที่ถูกกำหนดโดยกลุ่มผู้ค้า เช่น โอเปค
และการหยุดการผลิตของแหล่งการผลิตเพื่อซ่อมบำรุงเครื่องจักร

ผลกระทบต่อสิ่งแวดล้อมเนื่องมาจากกระบวนการผลิต

โรงงานได้ดำเนินการมาอย่างต่อเนื่อง
เรื่องการกำจัดของเสียจากกระบวนการผลิตที่มีผลกระทบต่อสิ่งแวดล้อม โดยดำเนินการดังนี้

- การกำจัดของเสียที่เกิดจากการผลิตท่อและอุปกรณ์ ที่เรียกว่า Rework
จะนำไปผ่านกระบวนการรีไซเคิล (Recycle) ผลิตเป็นเม็ดพลาสติก (Palletize)
เพื่อนำกลับมาใช้เป็นวัตถุดิบ

- การกำจัดของเสียที่ไม่สามารถนำกลับมาใช้ใหม่ เช่น ขี้เลื่อย ขี้กลึง ขี้กลบ (Sawdust)
โดยผ่านกระบวนการกำจัดกับผู้รับกำจัด (Supplier)
แล้วทำรายงานการขนย้ายและวิธีการกำจัดต่อกรมโรงงานอุตสาหกรรม กระทรวงอุตสาหกรรม

- การกำจัดภาชนะบรรจุภัณฑ์ของวัตถุดิบ เครื่องจักร และอุปกรณ์อื่น ๆ
ในโรงงานโดยผ่านกระบวนการกำจัดจากผู้รับกำจัด
ซึ่งควบคุมโดยกรมโรงงานอุตสาหกรรมและการนิคมอุตสาหกรรมแห่งประเทศไทย

- การฝึกอบรมให้พนักงานเกิดความรู้ ความเข้าใจในการคัดแยกของเสีย (ขยะทั่วไป,
ขยะอันตราย และขยะที่สามารถนำมา Recycle ได้)

- การส่งเสริมให้มีการลดของเสียจากแหล่งกำเนิด
เพื่อรักษาสภาพแวดล้อมและประหยัดค่าใช้จ่ายในการกำจัดขยะ

งานที่ยังไม่ได้ส่งมอบของบริษัทฯและบริษัทย่อย ณ วันที่ 31 ธันวาคม 2555

 งานที่ยังไม่ได้ส่งมอบของบริษัทฯ ณ วันที่ 31 ธันวาคม 2554 และ 2555 มีมูลค่าเท่ากับ 460.85 และ 190.86 ล้านบาทตามลำดับ สำหรับงานที่ยังไม่ได้ส่งมอบ ณ สิ้นปี 2555 จะส่งมอบแล้วเสร็จเป็นส่วนใหญ่ ประมาณร้อยละ 100 ในปี 2556

งานที่ยังไม่ได้ส่งมอบของบริษัทย่อย วันที่ 31 ธันวาคม 2554 และ 2555 มีมูลค่าเท่ากับ 213.82 และ 15.75 ล้านบาทตามลำดับ

โดยงานที่ยังไม่ได้ส่งมอบ ณ วันที่ 31 ธันวาคม 2555 ของบริษัทฯ ในแต่ละรายไม่มีรายใดมีมูลค่ามากกว่าร้อยละ 10 ของรายได้รวม